প্রায় ৭ ঘন্টা বিক্ষোভের পর চাকরিহারা শিক্ষকদের নিয়ে বিবৃতি দিল এসএসসি

ওয়েব ডেস্ক: আজ এসএসসির পক্ষ থেকে বলা হয়েছিল বিকেল ৬ টার মধ্যে যোগ্য অযোগ্যদের তালিকা প্রকাশ করা হবে। কিন্তু অবশেষে তা হল না। আর যার জেরে উত্তপ্ত হয়ে ওঠে এসএসসি ভবন এলাকা। সাংবাদিক বৈঠক করার কথা ছিল এসএসসি চেয়ারম্যান সিদ্ধার্থ মজুমদারের কিন্তু অবশেষে তা না করে এসএসসির পক্ষ থেকে রাতে দেওয়া হল বিবৃতি। সুপ্রিম নির্দেশ মেনেই চলবে ক্লাস, মিলবে বেতন… জানাল এসএসসি।

রাত ১২ টা ১৫ মিনিট নাগাদ এসএসসি বিবৃতি দিয়ে জানাল, সুপ্রিম নির্দেশের কোন নড়চড় হবেনা। সুপ্রিম কোর্টের নির্দেশ মাফিক যাঁরা বেতন পাচ্ছেন, কেবল তাঁরাই বেতন পাবেন এবং চাকরি করবেন।

আরও পড়ুন: এবার চাকরিহারাদের পাশে জুনিয়র চিকিৎসকেরা

রাতে বিবৃতি প্রকাশ করে এসএসসি চেয়ারম্যান বলেন, ‘‘২০১৬ সালে শিক্ষক নিয়োগের বিষয়ে স্পষ্ট করে বলা হচ্ছে যে, এসএসসি সুপ্রিম কোর্টের নির্দেশ মেনে চলবে। এবং বিভাগ কর্তৃক জানানো হচ্ছে, যে শিক্ষকেরা চাকরি করেছেন, তাঁদের বেতন বর্তমান ব্যবস্থা অনুসারে বিতরণ করা হবে।’’

উল্লেখ্য, সুপ্রিম কোর্টের নির্দেশে চাকরি হারান ২৬ হাজারের বেশি শিক্ষক – শিক্ষিকা। আর তারপর থেকেই শুরু হয় বিক্ষোভ। চাকরি বাতিলের রায়ের পর থেকেই চাকরিহারাদের সাফ দাবি প্রকাশ করতে হবে যোগ্যদের তালিকা। আর এসএসসির পক্ষ থেকেও বলা হয়েছিল প্রকাশ করা হবে সেই তালিকা। কিন্তু এবার এসএসসি মধ্যরাতে বিবৃতি দিয়ে জানিয়ে দিল সুপ্রিম কোর্টের নির্দেশনামা মেনেই হবে সব।

দেখুন অন্য খবর

Powered by youtube embed code generator and smslån som beviljar alla