হাওড়ার সাঁকরাইলে প্লাস্টিক কারখানায় ভয়াবহ আগুন

ওয়েব ডেস্ক: হাওড়া সাঁকরাইলের সন্ধিপুরে প্লাস্টিক কারখানায় ভয়াবহ আগুন। আগুন লাগে শুক্রবার বিকাল সাড়ে চারটে নাগাদ। ঘটনাস্থলে  যায় দমকলের পাঁচটি ইঞ্জিন। প্রচুর পরিমাণে দাহ্য প্লাস্টিক থাকায় আগুনের লেলিহান শিখা দ্রুত গ্রাস করে নেয় বিল্ডিং। লাগোয়া কারখানা থাকায় আশঙ্কা বাড়ে। পরে আরও ইঞ্জিন পাঠানো হয়। দমকলকর্মীরা আগুন নিয়ন্ত্রণের চেষ্টা করেন। হাত লাগান স্থানীয়রাও। সন্ধ্যা সাড়ে ৬টায় শেষ পাওয়া খবর অনুযায়ী, ঘটনাস্থলে দমকলের ১৫টি ইঞ্জিন। তবে আগুন পুরোপুরি নেভানো যায়নি। ইন্ডাস্ট্রিয়াল পার্কের মধ্য়ে প্লাস্টিকের ব্যাগ তৈরির ওই কারখানায় আগুন লাগে। একতলাতে আগুন লাগার পরে তা দ্রুত ছড়িয়ে পড়ে। সেসময় সেখানে শতাধিক কর্মী ছিলেন। তবে দ্রুত তাঁরা কারখানা থেকে বেরিয়ে আসায় হতাহতের ঘটনা ঘটেনি।