অবৈধ প্রেম! খেজুরিতে মাংসের দোকানে যুবকের ঝুলন্ত দেহ

পূর্ব মেদিনীপুর: মাংসের দোকান থেকে মালিকের ঝুলন্ত দেহ উদ্ধার। অবৈধ প্রেমের জেরে খুন করা হয়েছে। এমনই অভিযোগ। ভ্যালেন্টাইন্স ডের দিন শুক্রবার সকালে পূর্ব মেদিনীপুরের খেজুরির দক্ষিণ কলমদানের ঘটনা। খুনের অভিযোগে খেজুরি থানার দ্বারস্থ পরিবার। দেহটি উদ্ধার করেছে হেঁড়িয়া তদন্ত কেন্দ্রের পুলিশ। মৃতের নাম সুমন জানা (৩০)। সুমন বিবাহ বহির্ভূত সম্পর্কে জড়িয়েছিলেন বলে অভিযোগ। যেভাবে পা টুলের উপর ছিল তাতে খুনের অভিযোগ জোরালো হয়েছে। দেহটি ময়না তদন্তের জন্য পাঠানো হয়েছে। ময়না তদন্তের রিপোর্ট এলে মৃত্যুর কারণ স্পষ্ট হবে।

পুলিশ ও স্থানীয় সূত্রে জানা গিয়েছে, সুমন বিবাহ বহির্ভূত সম্পর্কে জড়িয়েছিলেন। সেই মহিলা সুমনকে বারবার খুনের হুমকি দিত। সে ভাড়াটে লোক দিয়ে সুমনকে খুন করতে পারে বলে মনে করছে তাঁর পরিবার। পুলিশ ঘটনার তদন্ত শুরু করেছে।