অসুস্থ রাজ্যপাল! দেখতে গেলেন মুখ্যমন্ত্রী

ওয়েব ডেস্ক: অসুস্থ রাজ্যপাল সি.ভি. আনান্দ বোস (Governor C.V. Anand Bose)। ইতিমধ্যেই তাঁকে ভর্তি করা হয়েছে হাসপাতালে। পশ্চিম মেদিনীপুরের শালবনি সফরের আগে রাজ্যপালকে হাসপাতালে দেখতে গেলেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)।

জানা যাচ্ছে, রাজ্যপালের হার্টে ব্লকেজ পাওয়া গেছে। আর তার জেরেই তিনি অসুস্থতা বোধ করায় তাঁকে কমান্ড হাসপাতালে ভর্তি করা হয়। জানা যাচ্ছে,আজ সকালে তিনি অসুস্থ বোধ করায় তাঁকে তড়িঘড়ি কমান্ড হাসপাতালে ভর্তি করা হয়। আর তারপরেই বেশ কিছু পরীক্ষা নিরীক্ষা করা হয়। ধরা পরে হার্টে ব্লকেজ। আপাতত, তিনি এখনও ভর্তি রয়েছেন কমান্ড হাসপাতালে। সেখানে তাঁর এখনও বেশকিছু পরীক্ষা হবে বলে জানা যাচ্ছে। এমনকি শালবনি সফরের আগেই রাজ্যপালের অসুস্থতার কথা জানতে পেরে মুখ্যমন্ত্রী তড়িঘড়ি উপস্থিত হন কমান্ড হাসপাতালে। দেখে আসেন রাজ্যপালকে।

আরও পড়ুন: প্রাথমিকে ৩২ হাজার চাকরি বাতিল মামলার শুনানি আগামী সপ্তাহে

সূত্র মারফত খবর, মুখ্যমন্ত্রী মমতা বন্দ্যোপাধ্যায়, মুখ্যসচিব মোনজ পান্থকে রাজ্যপালের শারীরিক উন্নতির জন্য যা যা পদক্ষেপ নেওয়ার দরকার সেদিকে নজর রাখতে বলেছেন। কমান্ড হাসপাতাল সূত্রে খবর, হার্টে ব্লকেজ ধরা পরায় তাঁর বাইপাস সার্জারি হতে পারে। অপারেশনের জন্য তাঁকে কমান্ড হাসপাতাল থেকে বাইপাসের ধারের এক বেসরকারি হাসপাতালে স্থানান্তরিত করা হতে পারে।

দেখুন অন্য খবর

The post অসুস্থ রাজ্যপাল! দেখতে গেলেন মুখ্যমন্ত্রী first appeared on KolkataTV.

The post অসুস্থ রাজ্যপাল! দেখতে গেলেন মুখ্যমন্ত্রী appeared first on KolkataTV.